شکیب بخاری

اصل ناں       محمد افضل

قلمی ناں       شکیبؔ بخاری

جٖمنْ           1966ء 

تعلیم          بی اے

پیشہ            زمیندارہ

فون نمبر        0308 6754227

جاہ پتہ         وستی امام شاہ والا علی پور ضلع مظفر گٖڑھ

 غزل 
من کوں مار تے ٹر پوندے ہیں

دل کوں ہار تے ٹُر پوندے ہیں

او نئیں آندا اوندی مرضی

اساں پیار تے ٹُر پوندے ہیں

دشمن ویڑھے سجٖنْ وسدے

سر کوں ہار تے ٹُر پوندے ہیں

مدتوں حال حوال نی آیا

ایں اِتوار تے ٹُر پوندے ہیں

یار شکیبؔ جو وعدہ کیتے

کر اتبار تے ٹُر پوندے ہیں